Translate the text from Welsh to English.



 
Gwahoddwyd grwpiau cymunedol i wneud cais am gyllid i sefydlu neu gefnogi cwmnïau cydweithredol, mentrau cymdeithasol a phrosiectau tai dan arweiniad y gymuned. Llwyddodd 21 o geisiadau i gael cyllid. Cwmpas, asiantaeth ddatblygu sy’n cefnogi cwmnïau cydweithredol a mentrau cymdeithasol, oedd yn rheoli’r grantiau, o’r enw Prosiect Perthyn.  

  

Bydd un o’r prosiectau llwyddiannus yn troi hen gapel yn Sir Benfro, sydd bellach yn eiddo i’r gymuned, yn ganolfan dreftadaeth leol a chaffi, ynghyd â dau fflat fforddiadwy. Prosiect treftadaeth a thai cymunedol yn Hermon yw CarTrefUn, sydd wedi cael £12,500 i ddatblygu’r prosiect hwn.  

  

Mae Prosiectau Cymunedol Aberdyfi Cyf. wedi cael £12,000 tuag at ei nod o gefnogi’r Gymraeg yn Aberdyfi drwy greu cymuned economaidd gynaliadwy a llety i bobl leol. Bydd y cyllid hwn o gymorth wrth iddynt brynu adeilad Garej a Swyddfa Bost Penrhos, sy’n bwysig i’r gymuned am eu bod yn cyflogi pobl leol ac yn darparu llety iddynt.  

  

Mae Llywodraeth Cymru eisoes wedi cymryd camau sylweddol i helpu i sicrhau y gellir rheoli niferoedd ail gartrefi a llety gwyliau tymor byr yn effeithiol.  

  

Dywedodd Gweinidog y Gymraeg ac Addysg, Jeremy Miles:



> “Mae’r Gymraeg yn perthyn i ni i gyd, gan gynnwys pob cymuned yng Nghymru. Rwy’n falch o weld y syniadau creadigol sydd wedi eu cynnig gan grwpiau cymunedol ledled y wlad. Bydd y grantiau hyn yn helpu i greu cyfleoedd, yn darparu tai fforddiadwy ac yn helpu i warchod y Gymraeg.”


Dywedodd Gweinidog yr Economi, Vaughan Gething:



> “Mae mentrau cymdeithasol a chwmnïau cydweithredol dan arweiniad y gymuned yn rhan bwysig o’r dirwedd gymdeithasol ac economaidd yng Nghymru – yn darparu cyfleoedd swyddi da, yn cefnogi economïau lleol ac yn aml iawn yn diogelu asedau cymunedol a gwasanaethau hanfodol. Dyna pam mae eu helpu i ddatblygu a thyfu yn nod allweddol gan Lywodraeth Cymru.  
> 
>   
> 
> “Rwy’n falch ein bod wedi gallu cefnogi’r prosiect hwn, sy’n chwarae rhan bwysig o safbwynt helpu cwmnïau cydweithredol a mentrau cymdeithasol i gefnogi cymunedau Cymraeg. Mae’r ffaith bod y prosiect hwn wedi ei roi ar waith drwy Cwmpas hefyd wedi sicrhau bod y prosiect yn cyd\-fynd â’r cymorth ehangach sydd ar gael drwy wasanaeth Busnes Cymdeithasol Cymru, ac yn elwa ar y cymorth hwnnw.”


Dywedodd Jocelle Lovell, Cyfarwyddwr Cymunedau Cynhwysol Cwmpas:



> “Mae’n bleser gennym gael gweithio gyda’n partneriaid i gyflawni prosiect Perthyn. Mae Perthyn yn gweithio gyda chymunedau i ddod o hyd i ffyrdd o fynd i’r afael â diffyg tai fforddiadwy, gwarchod asedau cymunedol a chreu cwmnïau cydweithredol a busnesau cymdeithasol newydd. Mae gweinyddu cynllun peilot grantiau bach ar gyfer y cymunedau er mwyn helpu i feithrin gallu lleol a sbarduno eu syniadau o ran busnes a thai wedi bod yn hwb gwirioneddol i ni. Edrychwn ymlaen at weld y syniadau’n datblygu ac at weithio gyda rhagor o gymunedau dros y misoedd nesaf.”







Translation:


 
Community groups were invited to apply for funding to set up or support co\-operatives, social enterprises, and community\-led housing. 21 applications succeeded in securing funding. The grants, known as Prosiect Perthyn, were managed by Cwmpas, a development agency supporting cooperatives and social enterprises.  

  

One of the successful projects will see a former chapel in Pembrokeshire, now owned by the community, turned into a local heritage centre and café with two affordable flats. CarTrefUn is a community housing and heritage project based in Hermon, which has received £12,500 to further this project.  

  

Aberdyfi Community Projects Ltd has been awarded £12,000 towards its goal of supporting the Welsh language in Aberdyfi by creating a sustainable economic community and accommodation for local people. This funding will help them as they purchase the Penrhos Garage and Post Office building which are important to the community as they employ and provide accommodation to local people.  

  

The Welsh Government has already taken significant action to help ensure that the number of second homes and short\-term holiday lets can be managed effectively.  

  

The Minister for Education and Welsh Language, Jeremy Miles, said:



> “The Welsh language belongs to us all, and that includes every community in Wales. I’m pleased to see the creative ideas proposed by community groups across the country. These grants will help create opportunities, provide affordable housing and help protect the Welsh Language.”


Minister for Economy, Vaughan Gething said:



> “Social enterprises and community\-led cooperatives are an important part of the social and economic landscape in Wales \- providing good quality job opportunities, supporting local economies and in many cases safeguarding community assets and vital services. That’s why supporting them to develop and grow is a key aim of the Welsh Government.  
> 
>   
> 
> “I’m pleased we have been able to support this project, which is playing an important role in helping co\-operatives and social enterprises to support Welsh\-speaking communities. Delivering this project through Cwmpas has also ensured the project aligns and benefits from the wider support available through Social Business Wales.”


Jocelle Lovell, Director of Inclusive Communities at Cwmpas said:



> “We are delighted to be working with partners to deliver the Perthyn project. Perthyn works with the communities to identify ways to address the lack of affordable housing, protect community assets and create new cooperatives and social businesses. A real enabler for us has been administering a small grant pilot scheme for the communities to help build local capacity and accelerate their business and housing ideas. We look forward to seeing the ideas develop and to working with more communities over the coming months.”